ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
26 พ.ค. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้นเล็กน้อย ทดสอบแนวต้าน 1,400 จุด ขณะที่ตลาดรอบบ้านปรับตัวลดลง สำหรับกลุ่มที่ปรับตัวสูงเด่นในภาคเช้าคือกลุ่มธนาคาร +0.68% และ พลังงาน +0.25% ด้านปริมาณการซื้อขายอยู่ในระดับปานกลางที่ 1.7 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ เรามองหุ้นกลุ่ม ICT จะยังถูกกดดันจากการประมูล 4G รอบใหม่ และแนวต้านทางจิตวิทยาของราคาน้ำมันจะยังกดดันหุ้นกลุ่มพลังงาน เรายังแนะนำเก็งกำไรหุ้นที่คาดว่าจะได้ประโยชน์จากค่าเงินบาทที่มีแนวโน้มอ่อนค่า เช่น กลุ่มอิเล็กทรอนิคส์ และกลุ่มส่งออกอาหาร
 
วิเคราะห์ทางเทคนิค
TRUBB
ราคาปิด 1.52 บาท
แนวรับ 1.51 บาท
แนวต้าน 1.70 บาท
แนว cut loss หากราคามีแนวโน้มหลุด 1.48 บาท
กราฟ TRUBB อ่อนตัวลงสู่แนวรับของเส้น mid term uptrend การอ่อนตัวนี้ทำให้ Stoch เกิดภาวะ super oversold ถึงระดับ 17% และจะเกิดการ rebound ตามทฤษฏีขึ้นไปยังแนวต้านแรกของการตก หรือที่ 1.60 บาท หลังจากนั้นมีแนวโน้มที่จะเด้งตัวตามรูปแบบเจดีย์ไปยังต้านที่ 1.70 บาท แนะนำซื้อเก็งกำไร
 
เด็กแนว
TMC ทำท่าจะเอาไม่อยู่ซะแล้วสำหรับหุ้นตัวนี้ เพราะมีโวลุ่มเติมเข้ามาอย่างต่อเนื่องตลอดสัปดาห์ คล้ายว่าจะมีข่าวดีแน่ๆ ถึงแข็งแรงอย่างนี้ สังเกตดูว่าราคาหุ้นค่อยๆ ขึ้นไม่หวือหวาประเมินเชิงกลยุทธ์ว่านักลงทุนทั่วไปอาจยังไม่มั่นใจจึงกล้าๆ กลัวๆ พวกนี้จะกล้าเมื่อราคาทะลุ 3 บาทขึ้นไป หรืออาจเป็นว่านักลงทุนรายใหญ่ไปได้ประเด็นบวกอะไรมา
โดยเฉพาะผลประกอบการ Q2 ที่เด็กแนวเคยบอกว่าเติบโตรุนแรงมาก รวมทั้งงานรับเหมากดเสาเข็มรางรถไฟทางคู่ แต่การไล่ซื้อยังเหนียมอาย ไม่โฉ่งฉ่าง คงเป็นเพราะยังเก็บหุ้นไม่ครบหรือเปล่าแต่ก็พอจะมองเห็นชัดว่าปริมาณหุ้นหมุนเวียนไม่หนาแน่นมาก ภาษากลยุทธ์มองว่าค่อนข้างแห้ง โอกาสที่ราคาจะถูกเลี้ยงขึ้นไปสูงๆ จึงไม่ยาก ประกอบกับจะมีปัจจัยบวกเรืองกำไรที่จะออกมาทะลัก แบบนี้เด็กแนวว่าใครมัวแต่ช้าก็คงต้องเสียโอกาสกันไปละ
กราฟ TMC(week) โค้งตัวเป็นรูปพัด โดยมีเส้นค่าเฉลี่ย 3 กษัตริย์เรียงตัวเป็นสัญญาณซื้อแบบเข้มแข็ง ขณะที่ MACD ยกฐาน higher low แบบ Bullish ระยะกลางช่วยผลักดันให้ราคาหุ้นเดินหน้าต่อไปยังแนวต้าน 3 บาท แนะนำซื้อ